Achar
Achar, devanagari अचार acār est categoria embammatum ex aceto seu sale sive oleo confectorum in arte coquinaria Indica saepissime adhibitorum. Idem autem nomen, origine Persicum, de condimentis Iraniae etiam adhibetur: per exemplum mercator Anglus anno 1628 in portu Bandar Abbas missum aquam rosae, pistacia, nuces, quaerere mandatus est necnon "achar generum variorum, sed praecipue allii silvestris si ibi venundetur". Perumpāṇāṟṟuppaṭai, Tamulice saeculo III ineunte scriptum, de urbe Kāñci. Anacardia "viridia sale condita (quae confectura achar nuncupant) in cibariis adhibentur et nundinis venditantur sicut apud nos olivae conditae".. Mangae ... carpuntur etiamnum virides ac sale condiuntur ollis inclusae, valentque ad cibum cum oriza quam in aqua elixant ut grana etiamnum integra durent ac tum cum salitis mangis manducant, communi mancipiorum et plebis cibo, quibus et piscis salitus mangarum aliquando vice cum oriza servit (nam ea loco panis est). Mangae sale conditae scissione ut olivae Hispaniae albae apparent, eodem fere gustu, sed aliquantulum acidiore, absque amaritudine acerbo, maximá sunt usque ad miraculum copiá. Aliae quoque sale asperguntur, et zingibere allioque implentur. Huiusmodi mangas recheadas vocant [aut in achar], magnoque in usu sunt, non tamen ita communi ut caeterae. Lautiores quippe sunt minorisque pretii. In ollis cum aceto ac oleo salitae servantur. "... fructibus, quos poma amoris vocamus; Italis bella dona et Lusitanis poma d'oro a[p]pellantur. Certe species mandragorae est ... condiuntur quoque muria ac aceto addito et aromatibus. Quod genus conditurae communi nomine achar Indi vocant"